CELEX: 32016R0613
Language: fi
Date: 2016-04-19 00:00:00
Title: Komission täytäntöönpanoasetus (EU) 2016/613, annettu 19 päivänä huhtikuuta 2016, tiettyjen tavaroiden luokittelusta yhdistettyyn nimikkeistöön

21.4.2016   
               
               
                  FI
               
               
                  Euroopan unionin virallinen lehti
               
               
                  L 105/8
               
            KOMISSION TÄYTÄNTÖÖNPANOASETUS (EU) 2016/613,
      annettu 19 päivänä huhtikuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
      sekä katsoo seuraavaa:
      
                  (1)
               
               
                  Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 19 päivänä huhtikuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EYVL L 256, 7.9.1987, s. 1.
      
         (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Tavara (ns. ”monitorivarsi”), joka on valmistettu alumiinista ja joka koostuu kahdesta varresta, nivelistä ja tavaran molemmissa päissä olevista kiinnitysosista.
                     Se on tarkoitettu kiinnitettäväksi seinään, pöytään tai kiskoon yhdestä päästään ja monitoriin toisesta päästään.
                     Tavaraan kiinnitettävää monitoria voidaan säätää korkeus-/leveys-/syvyyssuunnassa. Monitoria voidaan siirtää kaikkiin suuntiin käyttäjän haluamalla tavalla. Samalla johdot voidaan siististi piilottaa tavaraan.
                     Tavaraa voidaan myös käyttää tabletteja, puhelimia jne. varten.
                     
                         (*) Katso kuva
                  
                  
                     7616 99 90 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7616 , 7616 99  ja 7616 99 90  nimiketekstien mukaisesti.
                     Luokittelu nimikkeen 8428  nosto-, käsittely-, lastaus- tai purkauskoneeksi tai -laitteeksi ei tule kyseeseen, koska tavaran päätarkoituksena on varmistaa, että varteen kiinnitettyjä laitteita käytetään ergonomisesta näkökulmasta katsottuna hyvin. Varteen kiinnitettyä laitetta ei käsitellä nimikkeessä 8428  tarkoitetulla tavalla (ks. myös harmonoidun järjestelmän selitykset (HS-selitykset), nimike 8428 ).
                     Koska tavaraan voidaan kiinnittää erityyppisiä laitteita, luokittelu nimikkeen 8473  osiksi ja tarvikkeiksi, jotka soveltuvat käytettäviksi yksinomaan tai pääasiallisesti nimikkeiden 8469 –8472  koneissa, ei myöskään tule kyseeseen.
                     Koska tavara ei suorita mitään tehtävää erillään siihen liitetystä muusta koneesta tai laitteesta ja niistä riippumattomasti, luokittelu nimikkeen 8479  muuksi mekaaniseksi kojeeksi, jolla on itsenäinen tehtävä, ei myöskään tule kyseeseen (ks. myös harmonoidun järjestelmän selitykset, nimike 8479 , kolmas kappale, (A)).
                     Sen vuoksi tavara on luokiteltava CN-koodiin 7616 99 90  muuksi alumiinitavaraksi.
                  
               
            (*)  Kuva on ainoastaan ohjeellinen.